《高阳台 见杨花感悼仙客》
清代·季兰韵

旧梦隋堤，新愁谢砌，和烟细扑帘旌。已苦春归，被伊碎尽春心。

吟魂凄共游丝渺，趁东风、自去追寻。认分明。点点香毬，并做啼痕。

飘零也似残红样，任无人怜惜，自管离情。散入池塘，倩谁扶起轻盈。

化萍纵使还能聚，奈相逢、已是来生。更凄清。待得重圆，记否前因。

作者简介：季兰韵，字湘娟，常熟人，屈文学宙甫室。屈少颖异，为擘巢，书诗画学即工。季博涉经史，亦工诗画，一时闺阁有徐淑秦嘉之目。